Тема: “Легендар шагыйрь М.Җәлил әсәрләре геройлары – безне тәрбияли”  
Максат:  
1. Балаларда М.Җәлил әсәрләренә кызыксыну уяту.  
2. Татар халкының герой шагыйренә горурлану хисе булдыру.  
3. Пиктограммалар ярдәмендә шагырьнең шигырьләрен җөмләләр төзеп уку.  
4. Бәйләнешле сөйләм телен үстерү.  
5. Балаларның эшчәклектә теләп катнашуларын булдыру, ә әкиятләрне сәхнәләштерүдә – катнашу теләге тудыру.  
Җиһазлау: М.Җәлил портреты, пиктограмма билгеләре, чүлмәк май савыты, битлекләр.  
Шөгыль барышы:  
– Исәнмесез, хәерле иртә.  
– Кәефләрегез ничек соң?  
Балалар: кояшлы иртә кебек, Тукай телен, татар телен өйрәнергә дип килдек.  
Туп ярдәмендә исемнәрен сорау, мактау сүзләре әйтү.  
Иң элек нәниләрем, кайбер авазларның әйтелешен кабатлыйк. Алыйк кулларга көзгеләр (ә-әни, әти, әби; җ-җиләк, Җәмилә,Җәмил; ң-яңгыр, уң, маңгай...).  
(Рәсемгә күрсәтеп) Балалар бу кем?  
– Муса Җәлил. Әйе бу безнең яраткан шагыйребез М.Җәлил. балалар бездә бүген кунакта М.Җәлил әсәрләре геройлары.  
– Безне иртән иртүк йокыдан нәрсә уята? (уенчык күтәрәлә)  
– Әтәч.  
– Әйе шул, балалар, безне иртән иртүк, йокыдан әтәч уята (жестлар белән күрсәтү).  
– М.Җәлил әтәч турында бик матур җыр язган, без дә аны сезнең белән бик яратып җырлыйбыз (җыр “Әтәч”).  
1. Таң ата бугай, әтәч кычкыра  
Кик – ри – күк, кик – ри – күк, кик – ри – күк.  
2. Без дә уяндык, әтәч тавышына  
Кик – ри – күк, кик – ри – күк, кик – ри – күк.  
3. Бакчага килдек, ашыга – ашыга  
Кик – ри – күк, кик – ри – күк, кик – ри – күк.

– Ә тагын йокыдан безне нәрсә уята?  
– Сәгать, әйе шул, сәгать. Хәзер М.Җәлилнең “Сәгать” шигырен тыңларбыз (ширма артында тәрбияче шигырь сөйли). Сорау:  
– Марат нишләгән?  
– Марат йоклаган да йоклаган, күп йоклаган. Сәгатькә карамаган, соңга калган (опоздал в д/с).  
– Сәгать нишли?  
– Сәгать йөри. Әйе шул сәгать йөри дә йөри, йөри дә йөри. Сәгать эшчән булырга куша, йоклаганнарны яратмый (в этом стихотворении М.Джалиль хотел показать, что даже часы учат детей делать все вовремя, не опаздывать). Ә хәзер эшчәнлегебезне дәвам итәбез. М.Җәлил шигырьләре геройлары исән, без аларны яратып тыңлыйбыз.  
Пиктограмма билгеләре ярдәмендә “Суык бабай”, “Маэмай” шигырьләрен уку.  
– Балалар, без Муса абыйны ничек яратабыз һәм шуңа күрә шигырьләрен дә җиңел укыйбыз. Әйдәгез, хәзер М.Җәлилнең “Күрсәт әле үскәнем” уенын уйнап алабыз (санамыш санап уртага бер бала чыгарыла). Уенның сүзләре, хәрәкәтләре. (Уенга санамыш: ипи-хлеб, мука-он, кафтан-чикмән, шуба-тун).  
“Күрсәт әле үскәнем” (түгәрәк уены).  
1. Күрсәт әле, Настя, ничек утын яралар?  
Менә шулай, менә шулай, шулай утын яралар.  
2. Күрсәт әле, Настя, ничек чана шуалар?  
Менә шулай, менә шулай, шулай чана шуалар.  
3. Күрсәт әле, Настя, ничек чаңгы шуалар?  
Чаңгы шуган яшь балалар таза, матур булалар.  
Эшчәнлегебез дәвам итә. Хәзер без сезнең белән М.Җәлилнең “Карак песи” шигырен җырлап – уйнап күрсәтәбез (балалар битлекләр киеп уйнап сәхнәләштерү).  
Сораулар:  
1. Песи нинди? – Песи усал, начар карак.  
2. Песи әйбәтме? – Юк, әйбәт түгел (вороватый котенок).  
3. Карак булырга ярыймы? – Юк.  
Безгә Настя белән Регина Муса абыйның “Куян” шигырен сөйләп, уйнап күрсәтерләр.  
– Балалар, бүген бездә кунакта М.Җәлил әсәрләренең геройлары булды. Шагыйрь балаларны нык яраткан. Әле зур үскәч, мәктәпкә баргач, аның шигырьләрен, җырларын тагын да күбрәк өйрәнерсез. М.Җәлил әсәрләре геройлары безне чын кеше итеп тәрбияләргә булыша.  
Ә хәзер М.Җәлилнең магнитофон тасмасына язылган “Йомшак кына җылы җилләр исә” җырын тыңларбыз.  
– Балалар, җыр матурмы?  
– Әйе, матур.  
– Әйе шул, җыр бик матур.  
– Ә сезгә эшчәнлек охшадымы?  
– Охшады.  
– Рәхмәт сезгә балалар.